text: Syv skraldespande sat i brand
  10 marts 2010 kl. 08.30
  Syv skraldespande i lys lue. Det var, hvad Fredericia Brandvæsen mødte på Ydunsvej i Fredericia i nat kort før kl. tre.
  De syv skraldespande var placeret i et skur, som stod op ad en gavl på et hus, som også blev antændt.
  Politiet måtte evakuere beboerne, men de kunne alle vende tilbage til deres lejligheder efter slukning og udluftning.
  Politiet skal i løbet af i dag forsøge at fastslå brandårsagen.
  